Azərbaycanın nümayəndə heyətinin oradakı fəaliyyəti düşünürəm ki, təqdirəlayiqdir, çox fəaldır. Amma məsələ bundadır ki, bu hadisələr Türkiyə ilə də qurtarmır. Avropa imperializmi Yaxın Şərqdə idarə olunan xaos nəzəriyyəsini tətbiq etməklə müsəlman coğrafiyasının milli dövlətlərini yıxaraq orada etnik mühəndisliklə məşğuldur. Süni şəkildə yeni etnos siyasi coğrafiyaları yaradır və məsələ bundadır ki, burada imperializmin bir maşını var, bunu dayandırmaq mümkün deyil. Bu maşın milli dövlətləri dağıda-dağıda gəlir və hamımızın gördüyü kimi, növbəti hədəf 2016-cı ilin iyul hadisələrində Türkiyə oldu, amma Türkiyə cəmiyyətinin siyasi savadlılığı və vaxtında maarifləndirmə işinin aparılması türk vətəndaşlarını ayağa qaldırdı, onlar milli dövlətlərini qorudular. Mən düşünürəm ki, bu məsələ Məclisdə haqlı olaraq müzakirə olunur və bunun bir mahiyyəti də maarifləndirmədir ki, hər bir Azərbaycan vətəndaşı da, hər bir türk vətəndaşı da...